Ytre Norskøya

Ytre Norskøya, tidligere ofte kalt Lille Norskøya eller Østre Norskøya, er en 1,5 km lang og 1 km² stor øy som inngår i øygruppen Norskøyane, som igjen er den østlige delen av Nordvestøyane i Albert I Land ved nordvest-pynten av Spitsbergen, Svalbard. Arealet er ca. 1 km². Øygruppen ligger helt nord i Albert I Land. Øya er litt bratt i vest og nord, men ikke høy, fjellet Utkikken rager 151 moh.

En liten gruppe meget små øyer ligger her helt inntil hverandre, regnet fra vest: Fuglesongen, Klovningen, Indre Norskøya og Ytre Norskøya, sistnevnte den eneste med ferdselsforbud. Området er en del av Nordvest-Spitsbergen nasjonalpark. Det ble kartlagt under Den norske Nordhavsekspedisjon 1876–78, hvor professor Georg Ossian Sars var med. 

Det er totalt ferdselsforbud på stedet på grunn av kulturminnene.Verneområder med ferdselsforbud – brosjyre fra Sysselmannen, 2010. (PDF) Sysselmesteren på Svalbard inkluderte kulturminnene her i et særskilt miljøovervåkingsprogram implementert i årene 1997–2009, med egne tiltak for å dokumentere, måle, og forebygge miljøslitasje på kulturminnene.Kulturminneplan for Svalbard 2013–2023  - Sysselmannen på Svalbard, Rapport 1/2013, side 48.

 Historie 
Ytre Norskøya var hvalfangststasjon på 1600-tallet, og det er fra den tiden synlig ulike kulturminner langs den flate sørkysten av øya - fra vest medregnet to graver, en hustuft, ytterligere to graver, et gravfelt og til sist to gravminner i øst.

Området inngikk i Fangstområde 24 i den norske fangstperioden tidlig på 1900-tallet, men det var ingen fangststasjoner her.

Oppe på fjellet Utkikken står to varder og et jernkors fra ekspedisjonsperioden på 1800- og 1900-tallet.

 Referanser 


 Eksterne lenker 

 Danskøya-Amsterdamøya-Magdelenefjord - kart og beskrivelse av området. Rolf Stange, Spitzbergen.de.
 Privat oversikt over vernede steder på Svalbard
 Hovedanleggets beskrivelse i Riksantikvarens kulturminnesøk.

 Kulturminneplan for Svalbard 2000–2010 
 Kristin Prestvold, Landbasert oljeutvinning av hval  - Norsk Polarinstitutt, mai 2009.

Kategori:Øyer på Svalbard
Kategori:Ferdselsforbud på Svalbard
Kategori:Fjorder på Spitsbergen
Kategori:Kulturminner på Svalbard
Kategori:Hvalfangststasjoner
Kategori:Norske fangststasjoner på Svalbard
Kategori:Albert I Land